Document ID: 31997R2598

ΚΑΝΟΝΙΣΜΟΣ (ΕΚ) αριθ. 2598/97 ΤΟΥ ΣΥΜΒΟΥΛΙΟΥ της 18ης Δεκεμβρίου 1997 περί παρατάσεως ισχύος του προγράμματος προώθησης της διεθνούς συνεργασίας στον τομέα της ενέργειας - πρόγραμμα Synergy
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,
την πρόταση στην Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι ο κανονισμός (ΕΚ) αριθ. 701/97 του Συμβουλίου, της 14ης Απριλίου 1997, με τον οποίο θεσπίστηκε ένα πρόγραμμα προώθησης της διεθνούς συνεργασίας στον τομέα της ενέργειας - πρόγραμμα Synergy (3), και ιδίως το άρθρο 3, προβλέπει ότι η εκτέλεση του προγράμματος Synergy αρχίζει την 1η Ιανουαρίου και περατούται στις 31 Δεκεμβρίου 1997 7
ότι στην ανακοίνωση της Επιτροπής «Γενική άποψη της πολιτικής και των δράσεων για την ενέργεια», αναγνωρίζεται η ανάγκη βελτιωμένης διαφάνειας της κοινοτικής ενεργειακής πολιτικής και επιτελείται ένα πρώτο βήμα προς την εκπόνηση ενός προγράμματος-πλαισίου για την ενέργεια 7
ότι επιβάλλεται να παραταθεί μεταβατικώς το πρόγραμμα Synergy επί ένα έτος, εν αναμονή ενσωμάτωσής του στο νέο πρόγραμμα-πλαίσιο για την ενέργεια 7
ότι στον κανονισμό αυτόν έχει περιληφθεί ένα ποσό δημοσιονομικής αναφοράς κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, σχετικά με την ενσωμάτωση των δημοσιονομικών διατάξεων στις νομοθετικές πράξεις (4), χωρίς να θίγονται οι εξουσίες της αρμόδιας για τον προϋπολογισμό αρχής, όπως αυτές καθορίζονται από τη συνθήκη 7
ότι η συνθήκη δεν προβλέπει για τη θέσπιση του παρόντος κανονισμού άλλες δυνατότητες δράσεως, εκτός αυτών του άρθρου 235,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η διάρκεια του προγράμματος Synergy παρατείνεται για ένα έτος, από 1ης Ιανουαρίου μέχρι 31ης Δεκεμβρίου 1998.
2. Το ποσό της δημοσιονομικής αναφοράς για την εφαρμογή του παρόντος προγράμματος ανέρχεται σε 5 εκατομμύρια Ecu. Το κονδύλιο αυτό εγκρίνεται από την αρμόδια για τον προϋπολογισμό αρχή, εντός των ορίων των δημοσιονομικών προοπτικών.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1997.

Labels: 4
15
14
5